Zápisnica
zo zasadnutia dňa 14. marca 2018

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Mgr. Igor Adamec, člen komisie
Ing. arch. Lucia Štasselová, člen komisie
Mgr. Eva Franková, člen komisie
Mgr. Martin Pener, člen komisie

Neprítomní:

PhDr. Helena Vrábliková, člen komisie

Hostia:
- prezenčná listina

Program
1. Otvorenie 
2. Návrh všeobecne záväzného nariadenia mestskej časti Bratislava – Ružinov č. ....../2018 z ....2018 o podmienkach organizovania a uskutočňovania zhromaždenia obyvateľov mestskej časti
3. Všeobecne záväzné nariadenie, ktorým sa mení a dopĺňa všeobecne záväzné nariadenie mestskej časti Bratislava – Ružinov č. 21/2017 zo dňa 12.12.2017 o úhradách za poskytovanie sociálnej služby v zariadení starostlivosti o deti do troch rokov veku dieťaťa
4. Rôzne

K bodu č. 3
Návrh všeobecne záväzného nariadenia mestskej časti Bratislava – Ružinov č. ....../2018 z ....2018 o podmienkach organizovania a uskutočňovania zhromaždenia obyvateľov mestskej časti

Materiál predložil Mgr, Peter Kopún, referát právnych služieb. Návrh nariadenia je modernou právnou normou, ktorá upravuje spôsob vykonania zhromaždenia obyvateľov mestskej časti a tým upravuje aktívne zapojenie obyvateľov do správy verejných vecí jednou z priamych noriem tejto účasti. 
Právo na zhromaždenie obyvateľov obce upravuje zákon č. 369/1990 Zb. o obecnom zriadení v znení neskorších predpisov, v zmysle zákona č. 70/2018 Z.z. z ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, a zákon č. 377/1990 Zb. o hlavnom meste SR Bratislavy v znení neskorších predpisov, ako i zákon č. 460/1992 Zb. Ústava Slovenskej republiky v znení neskorších predpisov. 
V zmysle § 3 ods. 2 písm. c) zákona o obecnom zriadení má obyvateľ právo najmä: „zúčastňovať sa na zhromaždeniach obyvateľov obce a vyjadrovať na nich svoj názor a zúčastňovať sa na zasadnutiach obecného zastupiteľstva“. V zmysle § 4 ods. 2 písm. c) zákona o obecnom zriadení: „Samosprávu obce vykonávajú obyvatelia obce“. V zákone o obecnom zriadení je definované, že okrem iných kompetencií obecnému zastupiteľstvu je vyhradené okrem iného aj vyhlasovanie miestneho referenda o najdôležitejších otázkach života a rozvoja obce a zvolávanie zhromaždenie obyvateľov obce (§ 11 ods. 4 písm. f) zákona o obecnom zriadení). Zhromaždenie obyvateľov obce upravuje § 11b zákona o obecnom zriadení: „Obecné zastupiteľstvo alebo starosta môže zvolať zhromaždenie obyvateľov obce alebo jej časti na prerokovanie vecí územnej samosprávy, ak § 2aa ods.2 neustanovuje inak.“ V rovnakom znení, len upravené na podmienky mesta Bratislavy, je zhromaždenie obyvateľov zadefinované aj v zákone o hlavnom meste, konkrétne § 10: „Na posúdenie vecí týkajúcich sa mestskej časti môže miestne zastupiteľstvo zvolať zhromaždenie obyvateľov mestskej časti“. 
Podľa čl. 67 ods.1. ústavy sa územná samospráva uskutočňuje na zhromaždeniach obyvateľov obce, miestnym referendom, referendom na území vyššieho územného celku, orgánmi obce alebo orgánmi vyššieho územného celku. Spôsob vykonania miestneho referenda a referenda na území vyššieho územného celku ustanoví zákon. V zmysle čl. 68 ústavy: „Vo veciach územnej samosprávy a na zabezpečenie úloh vyplývajúcich pre samosprávu zo zákona môže obec a vyšší územný celok vydávať všeobecne záväzné nariadenia.“ 
Obdobné nariadenie v mestskej časti nebolo zatiaľ schválené. Je viacero príkladov schválených obdobných nariadení na Slovensku a aj v niektorých mestských častiach Bratislavy. Pri spracovávaní sa vychádzalo už z existujúcich praktických príkladov. 
Návrh nariadenia je modernou právnou normou, ktorá upravuje spôsob vykonania zhromaždenia obyvateľov mestskej časti a tým upravuje aktívne zapojenie obyvateľov do správy verejných vecí jednou z priamych noriem tejto účasti.

KSSl berie predložený materiál na vedomie.
Hlasovanie: 5 prítomní, 3 za, 0 proti, 2 sa zdržali

K bodu č. 3
Návrh všeobecne záväzného nariadenia mestskej časti Bratislava – Ružinov č. ....../2018 z ....2018 o podmienkach organizovania a uskutočňovania zhromaždenia obyvateľov mestskej časti

Dňa 12.12. 2017 bolo miestnym zastupiteľstvom prijaté Všeobecne záväzné nariadenia č. 21/2017 o úhrade za poskytovanie sociálnej služby v zariadení starostlivosti o deti do troch rokov veku dieťaťa. V čase prijatia VZN bol platný zákon č 448/2008, ktorý ustanovoval, že dieťa bolo prijímateľom sociálnej služby do konca kalendárneho roka, v ktorom dovŕši tri roky veku.
Od 1.1. 2018 prišla do platnosti novela zákona č. 448/2008 o sociálnych službách, kde sa predĺžila doba poskytovania sociálnej služby v detských jasliach z 31.12 kalendárneho roka, v ktorom dieťa dovŕši tri roky veku na poskytovanie sociálnej služby na 31. augusta bezprostredne nasledujúceho po dovŕšení troch rokov veku dieťaťa, čím túto zmenu je potrebné upraviť aj vo VZN č 21/2017. Novelou sa precizovala možnosť poskytovania starostlivosti o dieťa do troch rokov veku v zariadení starostlivosti o deti do troch rokov veku rodičovi tohto dieťaťa alebo fyzickej osobe, ktorá má dieťa zverené do osobnej starostlivosti na základe rozhodnutia súdu, ktorý nespĺňa podmienku podpory zosúlaďovania rodinného života a pracovného života podľa § 32b ods. 1 tohto zákona a ani dôvody pomoci pri osobnej starostlivosti o dieťa podľa § 31 ods. 3 tohto zákona. V záujme vytvorenia právnych podmienok na dostupnosť sociálnej služby v zariadení starostlivosti o deti do troch rokov veku dieťaťa schválená právna úprava viaže možnosť poskytovania služby starostlivosti o deti iným cieľovým skupinám rodičov na prevádzkové pomery konkrétneho poskytovateľa (najmä využitie reálne neobsadených miest) Nová právna úprava viaže možnosť poskytnutia starostlivosti tomuto okruhu rodičov na podmienku, že voľné miesto nemožno obsadiť dieťaťom rodiča, ktorý spĺňa podmienku zosúlaďovania pracovného a rodinného života, alebo podmienku vážnych dôvodov nemožnosti zabezpečenia starostlivosti o dieťa. Tzn že iba ak sú voľné neobsadené miesta v jasliach, je možné poskytnúť starostlivosť takýmto deťom. Na tieto služby sa nevzťahuje úhrada podľa VZN o detských jasliach, nakoľko sa nejedná o poskytovanie sociálnych služieb. Týmto je potrebné v novele VZN zadefinovať úhradu pre takéto dieťa za jednu hodinu pobytu v detských jasliach. Uznesením MZ č 197/XI/2015 schválilo od 1.1. 2016 výšku poplatkov aj pre krátkodobé pobyty detí v jasliach. V tom čase jasle neboli definované ako sociálna služba v zákone o sociálnych službách. 
Cenník od 1.1. 2016:
- V sume 4,00 eur/hod v prípade krátkodobého hodinového pobytu dieťaťa v zariadení v trvaní maximálne 4 hodiny
- V sume 20,00 eur pri krátkodobom dennom pobyte dieťaťa vrátane poplatku za stravu 
Legislatívnou zmenou od 1.3. 2017 sa detské jasle stali sociálnou službou, ktorá však v čase prijatia tejto novely neumožňovala poskytovať pobyty deťom, ktoré nespĺňali podmienky pre starostlivosť v jasliach. Po ďalšej novele účinnej od 1.1. 2018 sa táto možnosť opäť zakotvila v zákone o sociálnych službách Súčasné ekonomicky oprávnené náklady detských jaslí na Palkovičovej ulici na jedno dieťa/ mesiac sú 367 eur. Priemerný pobyt dieťaťa v jasliach je 8 hodín/deň. Ak vychádzame z toho predpokladu 20 pracovných dní v mesiaci, tak priemerné náklady na dieťa včítane stravy je 2,30 eur / deň.
Podľa informácii dostupných na webe platby za jednu hodinu/ dieťa , ktorého rodičia nespĺňajú podmienky podľa § 32b , sa pohybujú medzi 4 až 5 eur. Cena stravy nebola dostupná. Poplatok za stravu v detských jasliach na Palkovičovej je 1,50 eur/ obed/ dieťa.
Na základe týchto faktov navrhujeme poplatky :
a) opatrovania dieťaťa menej ako 5 hodín denne vo výške 4 € za každú hodinu v čase od 7:30 do 12:00 hod bez stravy
b) opatrovania dieťaťa viac ako 5 hodín denne vo výške 20 eur za celodenný pobyt od 7:30 do 15:30 hod bez stravy
c ) poplatok za stravu je v sume 1,50 eur za jeden pracovný deň

KSSl po oboznámení sa s materiálom súhlasí a odporúča miestnemu zastupiteľstvu materiál schváliť. 
Hlasovanie: 4 prítomní, 4 za, 0 proti, 0 sa zdržalo

K bodu č. 4
4A) Vedúca Odboru sociálnych vecí Mgr. Valková informovala členov komisie o nasledovnom.
-	v máji prebehne zápis detí do jaslí. V lete prebehne rekonštrukcia jaslí – debarierizácia objektu, rekonštrukcia interiéru.
-	v júni bude preložený Komunitný plán,
-	ZOS (zariadenie opatrovateľskej služby) – magistrát požiadali o zverenie pozemku, UPI povoľuje zriadenie – ide o pozemok na Borodáčovej (klienti využijú služby 24 hodín denne, ½ roka)

4B)

Uznesenie: KSSl žiada prednostu miestneho úradu o informáciu o predbežnom čerpaní presunutých prostriedkov v zmysle uznesenia KSSl „Uznesenia č. 2/2018 zo dňa 7.2.2018“ - príprava čerpania prostriedkov a predpokladaný termín čerpania.  

Najbližšie zasadnutie komisie sa uskutoční 9.5.2018 so začiatkom o 16.00 hod.

Predseda komisie: Peter Hrapko, v.r.
Zapísala: Monika Repášová